הסכם
                            שנערך ונחתם ביום ________ לחודש _________ שנת 2009

בין

שירות בתי הסוהר בשם מדינת ישראל,
המיוצג ע"י רמ"ל תמיכה לוגיסטית  וחשבות שירות בתי הסוהר

(להלן: "שב"ס")

לבין

______________________

ח.פ__________ המיוצגת ע"י

מר _____________ המצהיר כי הינו

רשאי להתחייב ולחתום בשמה על הסכם זה

שכתובתה: ________________________

(להלן: "הקבלן")

הואיל:
 ושב"ס מעוניין באספקת שירותי שידרוג ושיפוץ מכולות ירי לשב"ס, הכל כמפורט במפרט הטכני -   (להלן: "העבודה").
והואיל: והקבלן מצהיר כי הוא בעל הכשרה חוקית ומקצועית, בעל ניסיון וידע 
   ובעל צוות עבודה מתאים לצורך מתן השירותים וביצוע 
   כל הנדרש תוך עמידה בדרישות ובלו"ז כמפורט במפרט שצורף לחוזה 
   ומהווה חלק בלתי נפרד הימנו.
והואיל: והקבלן מעוניין לקבל על עצמו כקבלן עצמאי , את מתן השירותים הנדרשים.

והואיל: ושב"ס מעוניין לרכוש את השירותים מהקבלן על פי תנאי הסכם זה.

והואיל: ונתקיימו בהסכם זה כל התנאים וניתנו לגביו כל האישורים הדרושים לפי הוראת כל דין.

והואיל: וההוצאה הכספית לביצוע של הסכם זה, מבחינת שב"ס, וההרשאה להתחייב הכרוכה בהסכם זה, מתוקצבת עפ"י סעיף הקצבה  לחוק התקציב השנתי.

והואיל:
ויצאו הזמנות מעת לעת.
לפיכך הוסכם, הותנה והוצהר  בין הצדדים כדלקמן:

1. המבוא והנספחים: 
      המבוא והנספחים להסכם זה מהווים חלק בלתי נפרד הימנו.

2.   שירותי הקבלן:
2.1   הקבלן מתחייב לבצע תכנון מפורט של חודש כמפורט במפרט הטכני. 
2.2    הקבלן יספק את השירותים בהתאם לדרישות במפרט, ובהתאם להצעתו המצ"ב כנספח ב' להסכם זה ובהתאם לתקנים הנדרשים.
2.3    הקבלן יספק את כל הציוד הנדרש ויבצע את כל העבודות הנדרשות לצורך מתן השירותים והבטחת פעולה תקינה של כל המרכיבים.
2.4    הקבלן מתחייב לספק את השירותים בצורה טובה, יעילה וברמה מקצועית גבוהה בהתאם להוראות כמפורט במפרט ולתנאי הסכם זה. הספק מתחייב לבצע את השירותים באמצעות נותני שירות מקצועיים,מיומנים וטובים, המצוידים במיטב הידע הקיים בתחום.

2.5 הקבלן מתחייב לעמוד באופן מדויק בכל דרישות החוק, חוקי העזר, תקנות, צווים, כללים,הוראות וכל דרישה אחרת אשר נקבעו או יקבעו ע"י רשות מוסמכת, והעשויים להיות רלבנטיים לביצוע השירותים. הקבלן מתחייב לקבל מהגורם  המוסמך כל היתר ו/או רישיון ו/או אישור ו/או הסמכה הנדרשים לה או לעבודה על פי דין או עפ"י הוראות הסכם זה.

2.6 הקבלן מתחייב לספק אחריות לעבודה שבוצעה על – ידו לתקופה של 12 חודשים ממועד קבלת אישור נציג שב"ס של ביצוע העבודה לשביעות רצונו.

3.    מועדי הביצוע
3.1 הקבלן מתחייב כי שידרוג כל המכולות יתבצע בתוך פרק זמן שלא יעלה על 90 יום לאחר אישור העבודה או חלקה ע"י נציג שב"ס ורק לאחר קבלת ההזמנה בכתב יובהר כי פרק הזמן הנקוב כולל גם קבלת כל האישורים הנדרשים מהמשרד לאיכות הסביבה.


3.2 בכל מקרה של איחור בביצוע העבודות יחייב שב"ס את הקבלן בקנס בסכום של 1,000 ₪ לכל מכולה לכל יום איחור.
  
3.3         שב"ס יהא רשאי לנכות את סכומי הקנסות האמורים בסעיף 3.2 לעיל מכל סכום שיגיע לקבלן בכל עניין שהוא, וכן יהא רשאי לגבותו מהקבלן בכל דרך אחרת. תשלום הפיצויים או הניכויים, אין בו כשלעצמו משום שחרור הקבלן מהתחייבותו להשלים מתן השירותים בהתאם לתנאי הסכם זה.
3.4 
במקרה שלא יעמוד הקבלן בהתחיבויותיו כאמור לעיל, רשאי שב"ס להזמין ולבצע את העבודה באמצעות קבלן אחר ולחייב את הקבלן בכל העלויות הכרוחות בכך.

4. אישורים:

                הקבלן יגיש לשב"ס לאחר ביצוע השידרוג את כל האישורים והתקנים הנדרשים עפ"י המפרט הטכני.
5. אחריות  
5.1. הקבלן יהא אחראי לעבודה שבוצעה על – ידו לתקופה של 12 חודשים ממועד  קבלת אישור נציג שב"ס על ביצוע עבודה לשביעות רצונו. (להלן: "תקופת האחריות").

5.2.  הקבלן מתחייב להחליף כל חלק אשר נמצא פגום ו/או לקוי ו/או בלתי תקין ו/או בלתי מתאים בחלק חדש. תקופת האחריות שיתן הקבלן על החלפת החלקים תחל מרגע החלפת החלק ולמשך 12 חודשים.
6.  תקופת ההסכם 
6.1    תוקף הסכם זה הינו מיום________ ועד לתאריך ______
 (להלן: "תקופת ההתקשרות").
6.2    בתום תקופת ההתקשרות רשאי שב"ס להאריך תוקף ההסכם בעוד שלוש שנים  נוספות/ חלקו (להלן:"תקופת הארכה").


הוראות הסכם זה יחולו גם על תקופות הארכה.

6.3    למרות האמור לעיל רשאי שב"ס להביא הסכם זה לידי סיום מוקדם בהודעה בכתב שתימסר לקבלן 30 יום מראש,בגין הסיום המוקדם לא יהיה הקבלן זכאי לקבלת פיצוי כלשהוא למעט,התשלומים בגין הביצוע בפועל עד למועד הסיום המוקדם.

7. ביטוח:                   

7.1 הקבלן לבדו ישא בכל אובדן ו/או נזק לאדם, בע"ח ורכושו, לרבות עובדי  שב"ס  ורכושו, מחמת כל פעולה , רשלנות , מקרה אסון או כל גורם אחר הקשור  בביצוע החוזה / הזמנה על ידיו ו/או ע"י עובדיו כתוצאה מפעולותיו או ממחדליו.

7.2  הקבלן מתחייב לפצות ולפטור את שב"ס על חשבונו מכל תביעה או דרישה שתוגש נגדו  בקשר עם כל נזק שנגרם לכל אדם, בע"ח ורכוש, כולל שב"ס, עובדיו, רכושו עקב ביצוע  החוזה. 
7.3 הקבלן ישלם לשב"ס כל סכום שיידרש , כאמור לעיל, וזאת בתוך – 7 ימים  מקבלת הדרישה. לא ישולם הסכום במועד האמור, ישלם הקבלן לשב"ס בנוסף לסכום זה ריבית והפרשי הצמדה מיום קרות הנזק. הקבלן לבדו יהא אחראי ויישא בכל נזק שייגרם לו,  לעובדיו ,לשליחיו ולעובדי שב"ס ולרכושו ולכל אדם ורכוש עקב טעינת הטובין, הובלתם פריקתם והתקנתם. 

7.4 הקבלן יבטח את עובדיו , את המכונות והפרטים בהם ישתמש בחוזה וכן את המערכת , חומרים והאביזרים שהוא יעביר, כולל הובלה , טעינה ופריקה.
7.5 הקבלן יערוך ביטוחים לעבודות לרבות הציוד והחומרים וכן יערוך ביטוחים מפני נזק או אובדן תוך כדי  ביצוע העבודות לגוף ו/או לרכוש של כל אדם, על חשבונו, לטובתו ולטובת המזמין יחדיו  בהתאם לפירוט כדלקמן:

8.  עובדים:

8.1
     הקבלן מתחייב להעסיק עובדים מיומנים ומקצועיים במספר הדרוש לצורך 
     מתן השירות ולספק על חשבונו את ההשגחה עליהם, אמצעי תחבורה 
     בשבילם וכל דבר הכרוך בכך.
8.2        הקבלן מתחייב לדאוג כי עובדיו או מי שימצא בתחום בית הסוהר מטעמו יעזוב  את המקום מיד עם סיום מתן השירות.

  
8.3       שב"ס יהיה רשאי להורות לקבלן, וזאת ללא נימוק, לחדול מלהעסיק עובד  

                         כל שהוא במתן השירות ולהרחיק כל אדם כאמור מב/ס מיד עם דרישתו   

                         הראשונה של שב"ס ולא לשוב ולהעסיקו במתן השירות בין במישרין ובין בעקיפין.


8.4
    הרחקת עובד הקבלן כאמור בסעיף 9.3 לעיל לא תפגע בביצוע הסכם זה 
    והקבלן  יציב לאלתר עובד חליפי לביצוע העבודה.

8.5 שב"ס לא יהיה חייב בפיצוי כלשהוא לקבלן ו/או למי מעובדיו בשל נזקים  

      שנגרמו או שייגרמו למי מהם בשל דרישת שב"ס כאמור בסעיף 9.3 לעיל.

9. התמורה:

 9.1   בכפוף לאספקת המערכת והתקנתה ומתן השירותים, בהתאם להוראות הסכם זה לשביעות רצון שב"ס, ישלם שב"ס לקבלן את הסכומים המפורטים בהצעת הקבלן המצ"ב כנספח ב' להסכם זה, בהתאם למתן השירותים בפועל.
9.2
התמורה תשולם כנגד הצגת חשבוניות מס, לאחר אישור החשבונית 
 
ע"י שב"ס ולאחר עמידה בלוח הזמנים כמפורט בהסכם זה.
9.3   60 – 45 יום לאחר אישור החשבון ע"י שב"ס ישלם שב"ס לקבלן את התשלומים בהודעת זיכוי לבנקים.

  9.4    בכל מקרה בו מתן השרות ו/או טיבו לא יתאימו להסכם זה ו/או להוראות שב"ס
יתקן הקבלן את הטעון תיקון על חשבונו בלבד, בהתאם להוראות שב"ס.

 9.5    הצדדים מצהירים ומתחייבים בזה כי, התמורה המפורטת בסעיף 10.1 לעיל, היא מלאה וסופית וכוללת את מלוא התשלומים להם זכאי הקבלן ללא יוצא מן הכלל,לרבות עבור רשיונות,מיסים,התקנה,הדרכה וכל עלות נוספת הכרוכה במתן השרותים.
10.  העדר יחסי עובד ומעביד
10.1 מוסכם ומוצהר בזאת, למען הסר ספק, כי אין בהסכם זה או בהתניה 
 
מהתניותיו כדי ליצור בין  הקבלן ו/או מי מעובדיו לבין שב"ס יחסי 
 
עובד-מעביד וכי כל העובדים שיעסיק הקבלן לצורך ביצוע  
 
התחייבויותיו לפי הסכם זה יהיו וייחשבו כעובדי הקבלן בלבד.

10.2 כל ההוצאות הנובעות ממתן שירות, לרבות, אך מבלי לפגוע בכלליות 
 
האמור, רכישת חומרי גלם, הובלה, ביטוח, תשלום לעובדי הקבלן 
 
(לרבות, אך מבלי לגרוע מכלליות האמור, שכר עבודה, מס הכנסה, 
 
ביטוח לאומי, תשלומים סוציאליים וכל מס או היטל או תשלום חובה 
 
אחר) יחולו על הקבלן בלבד, ישולמו על ידו ושב"ס 
 
לא יהיה אחראי לתשלום בכל צורה שהיא.

10.3 מוסכם ומוצהר בזאת למען הסר ספק,  כי אין בהסכם זה או בהתניה 
 
מהתניותיו כדי ליצור בין שב"ס לבין הקבלן או מי מעובדיו כל יחסי 
 
שליחות ו/או שותפות והקבלן מצהיר בזאת כי לא יציג עצמו בכל צורה 
 
שהיא כנציגו  ו/או שליחו של שב"ס וכן לא יתחייב בשמו.

10.4 הקבלן מתחייב להבטיח תנאי בטיחות לשמירת בריאות העובדים 
  ורווחתם, כדרוש ע"פ כל  דין.
10.5   הצדדים מצהירים כי בין שב"ס ובין הקבלן ו/או עובדיו ו/או נציגיו ו/או     ספקיו ו/או קבלני משנה ועובדיהם אשר מועסקים על ידי הספק לפי חוזה זה, לא נקשרו ולא יתקיימו כל יחסי עובד ומעביד, ולא יחולו על היחסים בין שב"ס לביניהם הוראות כל דין החל על יחסי עובד ומעביד.
           מוסכם בזה בין הצדדים כי הקבלן משמש כקבלן עצמאי בביצוע השירות על פי החוזה ואין לראות בכל זכות שניתנה על פי החוזה לשב"ס ו/או למי מטעמו לפקח, להדריך או להורות הוראות לקבלן  או לכל אחד מהמועסקים על ידיו בביצוע השירות, אלא אמצעי להבטיח ביצוע הוראות החוזה במלואן. לא תהיינה לקבלן ולכל עובד המועסק על ידו ו/או על ידי מי מטעמו כל זכויות של עובד השב"ס והם לא יהיו זכאים מהשב"ס לכל תשלום ו/או זכויות כלשהן שעל פי כל דין ונוהג מגיעים לעובד ממעביד, ולרבות לכל תשלומים, פיצויים, או הטבות אחרות בקשר עם קיום ו/או ביטול ו/או סיום החוזה ו/או העסקתו בביצוע השירותים.
10.6   הקבלן מתחייב בזה לשלם עבורו ועבור כל המועסקים על ידו בביצוע הסכם זה את כל התשלומים שחובת תשלומם מוטלת על מעביד על פי כל דין או על פי הוראות כל הסכם קיבוצי בר תוקף בענף המתאים, או כפי שהסכמים אלה יתוקנו לרבות צווי הרחבה שיוצאו על פי הסכמים אלה, לרבות ומבלי לפגוע בכלליות האמור לעיל, את תשלומי מס הכנסה, ביטוח לאומי, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצא באלה.
11 אחריות לנזקים,שיפוי ובטוחים:
11.1        הקבלן בלבד ישא בכל אחריות, בין אזרחית ובין פלילית, בגין עוולה או עבירה כלשהי שתעשה ו/או נזק כלשהו שייגרם, לרכוש ו/או לאדם (או בעל חיים), לרבות לשב"ס, עובדיו, מורשיו, עוברי אורח, קבלני המשנה ומי מטעמם (ולרכוש כל אלה), כתוצאה ו/או במהלך ביצוע עבודה כלשהי לפי הסכם זה ו/או כל הכרוך בה, בין שהנזק נגרם עקב מעשה ובין עקב מחדל, ולרבות כאשר הנזק נגרם בשל הקבלן, עובדיו, שלוחיו, קבלני המשנה שלו, שלוחיהם או המועסקים על ידם.
11.2  בכפוף לאמור בסעיף 11.1 לעיל, מתחייב הקבלן לשפות את שב"ס בגין כל הוצאה, תשלום או פיצוי שיגרמו לשב"ס עקב תביעה ו/או הליך בהם יהיה מעורב שב"ס בכל הקשור לביצוע השירותים והשלכותיהם לאחר גמר ביצועם, ולרבות בכל המצוי באחריות הקבלן על פי האמור בסעיף 11.1 לעיל. הקבלן ישלם כל סכום כאמור למזמין, בצירוף הוצאות משפט, שכ"ט עו"ד ומומחים, תוך 14 יום מיום קבלת דרישת שב"ס לכך.
         במידה ותוגש תביעה כנגד השב"ס בכל הקשור לביצוע השירותים והשלכותיהם לאחר גמר ביצועם, יודיע על כך השב"ס לקבלן בסמוך לאחר שהודע לו על כך, יאפשר לו להשתתף בניהול ההגנה, ולא יתפשר באופן שמטיל על הקבלן חבות, בלא הסכמת הקבלן. חובת השיפוי של הקבלן הינה בכפוף לקיום תנאי זה.

11.3 
שב"ס יהא רשאי לגבות מהקבלן סכומים שיגיעו לו בהתאם לאמור לעיל, לרבות 
שכ"ט והוצאות, בכל דרך שתראה לו והעומדת לזכותו על פי דין ו/או על פי הסכם זה, 
לרבות קיזוז הסכומים מן התשלומים המגיעים לקבלן, ולרבות חילוט הערבות 
הבנקאית מטעם הקבלן (ראה סעיף 16  להלן) או תפיסת ציוד של הקבלן ו/או מכירתו.
 11.4        מבלי לגרוע מאחריות הקבלן על פי הסכם זה ו/או על פי כל דין, מתחייב הקבלן לערוך ולקיים על חשבונו אצל מבטח מורשה כדין, למשך כל תקופת קיום ההסכם, ביטוחים בהיקף המתאים להיקף הפרויקט ולפי המפורט בסעיף 8  .
11.5    
 מוסכם בזאת כי על הקבלן בלבד תחול האחריות המלאה, הבלעדית 
 
 והמוחלטת על פי דין בכל מקרה של פגיעה, פציעה, נכות, מוות, נזק או 
 
 הפסד שיקרו או שייגרמו לשב"ס ו/או למי מעובדיו של שב"ס ו/או 
 
 לצד ג' כלשהוא על ידי הקבלן ו/או מי מטעמו תוך כדי ביצוע  או אי 
 
ביצוע התחייבויותיו של הקבלן עפ"י הסכם זה והקבלן מתחייב לנקוט 
 
בכל האמצעים למניעת אובדן או נזק כאמור.
11.6
הקבלן מתחייב בזה לתקן בהקדם האפשרי ועל חשבונו בלבד כל פגם ו/או 
 
            נזק ו/או ליקוי שייגרמו בבית הסוהר ו/או בסביבותיו כתוצאה מביצוע 
 
            ו/או מאי ביצוע התחייבויות הקבלן בהתאם להסכם זה, בהתאם להוראות 
 
            שב"ס ולשביעות רצון שב"ס ולשאת בכל ההוצאות הישירות והעקיפות 
  
            שייגרמו כתוצאה מהפגם ו/או הנזק ו/או הליקוי כאמור.

11.7    
הקבלן מתחייב בזאת לבצע התחייבויותיו בהתאם להסכם זה, תוך   נקיטת          
כל האמצעים הדרושים למניעת כל נזק למתקנים ולמבנים בבית הסוהר וללא 
הפרעה למהלך העבודה והפעילות התקינה בבית הסוהר.

11.8   הקבלן ייתן אפשרות פעולה נאותה לפי הוראת שב"ס, לכל קבלן אחר 
 
המועסק ע"י שב"ס וכן לעובדיו, הן במקום ביצוע העבודה והן בסביבותיו 
 
וכן ישתף ויתאם פעולה אתם.

11.9    הקבלן מתחייב למלא ולשמור אחר הוראות הבטיחות מכל סוג שהוא 
 
החלות עקב מתן השרות לפי הסכם זה וכן על הוראות כל דין ונוהג החלות 
 
על מתן השרות וביצועו.

11.10  בכל מקרה בו לא יבצע הקבלן את חובתו המוטלת עליו לפי סעיף 12.6 
 
לעיל, בתוך 10  
ימים, יהיה שב"ס רשאי לבצעה ו/או לשלמה ולחייב את 
 
הקבלן בכל העלויות בדרך של קיזוז ו/או מימוש ערבות ו/או בכל דרך 
 
אחרת.

11.11    הבאת הסכם זה לידי סיום לא יהיה בה כדי לגרוע מאחריות הקבלן לפי 
 
הסכם זה.

12.   שמירת סודיות:
12.1     הקבלן יחתים כל אחד מעובדיו ו/או שלוחיו ו/או כל אחד האמור להיכנס מטעמו לבית הסוהר לביצוע הסכם זה על כתב התחייבות לשמירה על סודיות כל ידיעה שתגיע אליו אגב ביצוע הסכם זה, המצורף להסכם.


13   ערבות הקבלן

    13.1   להבטחת ביצוע התחייבויותיו לפי הסכם זה במלואן מוסר הקבלן לשב"ס מיד עם חתימת הסכם זה ערבות בנקאית בלתי מותנית בסך של ________ ש"ח (להלן: "ערבות הביצוע"). 

13.2   הערבות תישאר בתוקפה עד חודשיים לאחר תום תקופת האחריות.
13.3   שב"ס יהיה זכאי לממש את הערבות כולה או חלקה בכל מקרה בו לא יעמוד הקבלן  בהתחייבויותיו וזאת בהודעה של 14 יום מראש. אין באמור בסעיף קטן זה כדי לפגוע
 בזכותו של שב"ס לכל סעד ותרופה נוספים שיעמדו לזכותו בגין הפרת תנאי הסכם זה ע"י הקבלן.
13.4
חולטה הערבות או חלקה, כאמור לעיל, יהיה על הקבלן להפקיד ערבות נוספת עד גבול הערבות המוסכמת כך שבכל עת עד תום תקופת אחריות הקבלן על פי הסכם זה, תהא בידי שב"ס ערבות בגובה הסכום האמור.
14.  הסבת ההסכם:


מוסכם בזאת כי אין הקבלן רשאי להסב לאחר כלשהו או לקבלני משנה את זכויותיו ו/או חובותיו לפי הסכם זה כולן או מקצתן בדרך של מיזוג או בכל דרך אחרת, אלא אם כן קיבל את אישור שב"ס לכך מראש ובכתב.
15.   ביטול ההסכם:
  15.1   בכל מקרה שהקבלן הפר או לא קיים התחייבות כלשהי על פי הסכם זה ולא תוקנה ההפרה בתוך 10 ימים מיום שהודע לו על כך בהתראה בכתב, יהיה שב"ס רשאי לבטל את ההסכם מבלי לפגוע בזכותו לפיצוי בגין ההפרה וכל תרופה אחרת שתעמוד לזכותו.
15.2   מבלי לפגוע בכלליות האמור לעיל, מוסכם בזה כי שב"ס יהא רשאי להודיע      לקבלן בהודעה מוקדמת של 30  יום על ביטול ההסכם וזאת מכל סיבה שהיא, ומבלי ששב"ס יהא חייב לפרש ולנמק את עילת ההפסקה כאמור.פעל שב"ס מכוח זכותו זו כאמור ,יהא הקבלן זכאי לקבל את התמורה הכספית המגיעה לו עד להפסקת ההתקשרות על פי סעיף זה.מוסכם ומוצהר כי למעט התמורה הנזכרת בסעיף זה לא תהא לקבלן כל  תביעה או דרישה כספית או אחרת כלפי שב"ס בקשר עם הפסקת פעולתו על פי הסכם  זה.

16. קיזוז:
16.1
שב"ס יהיה רשאי לקזז כל סכום שיגיע לו על פי הסכם זה מכל סכום שעליו לשלם לקבלן בין על פי הסכם זה ובין מכוח כל עניין אחר.

16.2   שום איחור בשימוש בזכויות ו/או אי שימוש בהן לא יחשבו כויתור 
  ושום ויתור ו/או שינוי של כל אחד או יותר מהוראות הסכם זה לא 
 
יהיו בתוקף אלא אם נעשו בכתב  ובחתימת שני הצדדים.

17.      תרופות   

           על הפרת הסכם זה יחולו הוראות חוק החוזים (תרופות בשל הפרת חוזה)  

           התשל"א – 1971.
18.    ביול הסכם:
         ביול ההסכם והוצאות הביול במידה ויחולו ישולמו על ידי הקבלן.
19.   כתובות והודעות:

1. כתובות הצדדים הינן במבוא.

2. הודעות הצדדים תעשינה בכתב.
3. יראו הודעה הנשלחת בדואר רשום כמתקבלת תוך 72 שעות ממועד דיוורה בסניף הדואר.
20. סמכות שיפוט:
לבית המשפט המוסמך בתל אביב,סמכות שיפוט ייחודית בכל עניין הקשור  והנובע מחוזה זה.

                                           ולראיה באו הצדדים על החתום
_______________                                                                   ______________

            הקבלן
             שב"ס                                                                                                                                                   
